Πρόταση κανονισμού (ΕΚ) του Συμβουλίου για την τροποποίηση και ενημέρωση του κανονισμού (ΕΟΚ) αριθ. 1408/71 περί εφαρμογής των συστημάτων κοινωνικής ασφαλίσεως στους μισθωτούς, στους μη μισθωτούς και στα μέλη των οικογενειών τους που διακινούνται εντός της Κοινότητας, και του κανονισμού (ΕΟΚ) αριθ. 574/72 περί του τρόπου εφαρμογής του κανονισμού (ΕΟΚ) αριθ. 1408/71

(96/C 249/03)

(Κείμενο που παρουσιάζει ενδιαφέρον για τον ΕΟΧ)

COM(96) 318 τελικό - 96/0170(CNS)

(Υποβλήθηκε από την Επιτροπή στις 11 Ιουλίου 1996)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως τα άρθρα 51 και 235,

την πρόταση της Επιτροπής των Ευρωπαϊκών Κοινοτήτων,

τη γνώμη του Ευρωπαϊκού Κοινοβουλίου,

τη γνώμη της Οικονομικής και Κοινωνικής Επιτροπής,

Εκτιμώντας:

ότι, με στόχο τη συνοχή και τη σαφήνεια, θα πρέπει να γίνουν ορισμένες αλλαγές στη διατύπωση ορισμένων διατάξεων του κανονισμού (ΕΟΚ) αριθ. 1408/71 του Συμβουλίου, της 14ης Ιουνίου 1971, περί εφαρμογής των συστημάτων κοινωνικής ασφαλίσεως στους μισθωτούς, στους μη μισθωτούς και στα μέλη των οικογενειών τους που διακινούνται εντός της Κοινότητας (1) και του κανονισμού (ΕΟΚ) αριθ. 574/72 του Συμβουλίου, της 21ης Μαρτίου 1972, περί του τρόπου εφαρμογής του κανονισμού (ΕΟΚ) αριθ. 1408/71 περί εφαρμογής των συστημάτων κοινωνικής ασφαλίσεως στους μισθωτούς, στους μισθωτούς και στα μέλη των οικογενειών τους που διακινούνται εντός της Κοινότητας (2), και ότι θα πρέπει να καταργηθούν άλλες διατάξεις οι οποίες έχουν καταστεί παρωχημένες και περιττές 7 ότι οι εν λόγω τροποποιήσεις έχουν αποκλειστικά τεχνικό χαρακτήρα και αποσκοπούν στη συμπλήρωση των εν λόγω κανονισμών 7

ότι, μετά την τελευταία ενημέρωση του κανονισμού (ΕΟΚ) αριθ. 1408/71 και του κανονισμού (ΕΟΚ) αριθ. 574/72 από τον κανονισμό (ΕΟΚ) αριθ. 2001/83 του Συμβουλίου, της 2ας Ιουνίου 1983 (3), έχουν πραγματοποιηθεί πολλές τροποποιήσεις και ότι στο εξής είναι σκόπιμο, για να εξασφαλίζεται καλύτερα η διαφάνεια και η προσπελασιμότητα της κοινοτικής νομοθεσίας στον εν λόγω τομέα, να ενημερωθούν εκ νέου οι προαναφερόμενοι κανονισμοί 7 η ενημέρωση αυτή συνίσταται στην υποβολή, για τους προαναφερόμενους κανονισμούς (ΕΟΚ) αριθ. 1408/71 και (ΕΟΚ) αριθ. 547/72, ενός ενιαίου κειμένου το οποίο θα περιλαμβάνεται, αντίστοιχα, στο μέρος Ι και στο μέρος ΙΙ του παραρτήματος Α 7 ότι είναι επίσης σκόπιμο να υποβληθεί, ως συμπλήρωμα του μέρους ΙΙ του εν λόγω παραρτήματος, το κείμενο του άρθρου 95 του κανονισμού (ΕΟΚ) αριθ. 574/72, όπως τροποποιήθηκε από τον κανονισμό (ΕΚ) αριθ. 3095/95 (4), που θα ισχύει από την 1η Ιανουαρίου 1998 και, όσον αφορά τις σχέσεις με τη Γαλλική Δημοκρατία, από την 1η Ιανουαρίου 2002 7

ότι το παλαιό άρθρο 106 της συνθήκης ΕΚ σχετικά με το ισοζύγιο πληρωμών καταργήθηκε από τη συνθήκη για την Ευρωπαϊκή Ένωση και ότι το νέο άρθρο 75 β παράγραφος 2 της προαναφερόμενης συνθήκης απαγορεύει όλους τους περιορισμούς στις πληρωμές μεταξύ κρατών μελών 7

ότι, για την επίτευξη του στόχου της ελεύθερης κυκλοφορίας των εργαζομένων στον τομέα της κοινωνικής ασφάλισης, είναι απαραίτητο και ενδεδειγμένονα τροποποιηθούν οι κανόνες συντονισμού των εθνικών συστημάτων κοινωνικής ασφάλισης, μέσω ενός δεσμευτικού κοινοτικού νομικού μέσου το οποίο θα ισχύει σε όλα τα κράτη μέλη 7

ότι τα παραπάνω είναι σύμφωνα με τις διατάξεις του άρθρου 3 β παράγραφος 3 της συνθήκης,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Ο κανονισμός (ΕΟΚ) αριθ. 1408/71 τροποποιείται ως εξής:

1. Το άρθρο 82 τροποποιείται ως εξής:

- το κείμενο της παραγράφου 4 αντικαθίσταται από το ακόλουθο κείμενο:

«4. Η συμβουλευτική επιτροπή προεδρεύεται από αντιπρόσωπο της Επιτροπής των Ευρωπαϊκών Κοινοτήτων. Ο πρόεδρος δεν μετέχει στην ψηφοφορία.»

- το δεύτερο εδάφιο της παραγράφου 7 αντικαθίσταται από το ακόλουθο κείμενο:

«Η συμβουλευτική επιτροπή καταρτίζει κατά πλειοψηφία των μελών της τον εσωτερικό κανονισμό της ο οποίος εγκρίνεται από το Συμβούλιο κατόπιν γνώμης της Επιτροπής των Ευρωπαϊκών Κοινοτήτων.»

2. Η πρώτη φράση του άρθρου 88 τροποποιείται ως εξής:

«Αναλόγως με την περίπτωση, οι μεταφορές ποσών που προκύπτουν από την εφαρμογή του παροντος κανονισμού γίνονται σύμφωνα με τις ισχύουσες σχετικές συμφωνίες κατά το χρόνο της μεταφοράς μεταξύ των ενδιαφερομένων κρατών μελών (. . .).»

3. Το άρθρο 100 καταργείται.

Άρθρο 2

Ο κανονισμός (ΕΟΚ) αριθ. 574/72 τροποποιείται ως εξής:

1. Στο άρθρο 107 πρώτη παράγραφος στοιχείο β), το δεύτερο εδάφιο αντικαθίσταται από το ακόλουθο κείμενο:

«Η τιμή μετατροπής σε εθνικό νόμισμα ποσών εκφραζομένων σε άλλο εθνικό νόμισμα, είναι η τιμή που υπολογίζεται από την Επιτροπή των Ευρωπαϊκών Κοινοτήτων και βασίζεται στο μηνιαίο μέσο όρο, κατά τη διάρκεια της περιόδου αναφοράς που καθορίζεται στην παράγραφο 2, των τιμών συναλλάγματος των νομισμάτων αυτών, οι οποίες ανακοινώνονται στην Επιτροπή των Ευρωπαϊκών Κοινοτήτων για την εφαρμογή του ευρωπαϊκού νομισματικού συστήματος.»

2. Το άρθρο 122 αντικαθίσταται από το ακόλουθο κείμενο:

«Τα παραρτήματα 1, 4, 5, 6, 7 και 8 του κανονισμού εφαρμογής δύνανται να τροποποιούνται με κανονισμό της Επιτροπής των Ευρωπαϊκών Κοινοτήτων, κατόπιν αιτήσεως του ή των κρατών μελών ή των αρμόδιων αρχών τους, μετά από γνώμη της διοικητικής επιτροπής.»

Άρθρο 3

Ο τίτλος, οι αιτιολογικές σκέψεις, ο πίνακας περιεχομένων και οι διατάξεις του κανονισμού (ΕΟΚ) αριθ. 1408/71 και του κανονισμού (ΕΟΚ) αριθ. 574/72 αντικαθίστανται από το κείμενο που αναφέρεται στο παράρτημα Α μέρη Ι και ΙΙ αντίστοιχα, στο οποίο περιλαμβάνονται οι τροποποιήσεις που αναφέρονται στον παρόντα κανονισμό.

Το παράρτημα Β περιλαμβάνει τον κατάλογο των πράξεων τροποποιήσεων των κανονισμών που αναφέρονται στο πρώτο εδάφιο.

Άρθρο 4

Ο παρών κανονισμός τίθεται σε ισχύ την πρώτη ημέρα του πρώτου μήνα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

(1) ΕΕ αριθ. L 149 της 5. 7. 1971, σ. 2. Κανονισμός όπως τροποποιήθηκε τελευταία από τον κανονισμό (ΕΚ) αριθ. 3096/95 (ΕΕ αριθ. 335 της 30. 12. 1995, σ. 10).

(2) ΕΕ αριθ. L 74 της 27. 3. 1972, σ. 1. Κανονισμός όπως τροποποιήθηκε τελευταία από τον κανονισμό (ΕΚ) αριθ. 3096/95 (ΕΕ αριθ. 335 της 30. 12. 1995, σ. 10).

(3) ΕΕ αριθ. L 230 της 22. 8. 1983, σ. 1.

(4) ΕΕ αριθ. 335 της 30. 12. 1995, σ. 1.

ΠΑΡΑΡΤΗΜΑ Α (*)

ΜΕΡΟΣ I

Κανονισμός (ΕΟΚ) αριθ. 1408/71 του Συμβουλίου, της 14ης Ιουνίου 1971, περί εφαρμογής των συστημάτων κοινωνικής ασφαλίσεως στους μισθωτούς, στους μη μισθωτούς και στα μέλη των οικογενειών τους που διακινούνται εντός της Κοινότητας.

ΜΕΡΟΣ II

Κανονισμός (ΕΟΚ) αριθ. 574/72 περί του τρόπου εφαρμογής του κανονισμού (ΕΟΚ) αριθ. 1408/71 περί εφαρμογής των συστημάτων κοινωνικής ασφαλίσεως στους μισθωτούς, στους μη μισθωτούς και στα μέλη των οικογενειών τους που διακινούνται εντός της Κοινότητας.

Συμπλήρωμα

ΠΑΡΑΡΤΗΜΑ Β (*)

Κατάλογος των πράξεων τροποποιήσεων του κανονισμού (ΕΟΚ) αριθ. 1408/71 και του κανονισμού (ΕΟΚ) αριθ. 574/72.

(*) Θα δημοσιευθούν αργότερα στη σειρά L της Επίσημης Εφημερίδας των Ευρωπαϊκών Κοινοτήτων.

Τα έγγραφα COM διατίθενται με γενική ή θεματική συνδρομή, καθώς επίσης και κατά τεύχος 7 στην περίπτωση αυτή, η τιμή είναι ανάλογη προς τον αριθμό των σελίδων.